**Melléklet a *Nyomozásra fel* c. könyvtári játékhoz**

**Forrás** és a játék leírása, a feladatok megoldása:

Németh Szilvia: Nyomozásra fel! - játék az ifjúsági irodalommal. In: Dömsödy Andrea - Németh Szilvia (szerk.): Olvasás, élmény, könyvtár. Egy könyvtárostanári konferencia lenyomata. (Kis KTE könyvek, 10.) Budapest, Könyvtárostanárok Egyesülete, 110-127. p.

Az ötből két témakör kártyáit adjuk közre ezen mellékletben.

A feladatkártyák a forrás megjelölésével az oktatásban szabadon felhasználhatók. További publikálásuk a kiadó írásbeli engedélyéhez kötött.

**A kötet honlapja:** <http://www.ktep.hu/KKK10>

**Tudásmegosztás, reflexiók**

A kipróbált feladatokkal, játékokkal kapcsolatos tapasztalatokat szívesen közzétesszük a KTE blogján. Szerzőink tanulmányaikat, kidolgozott forgatókönyveiket, feladatlapjaikat szakmai elhivatottságból a szakma és maguk fejlődésért, anyagi ellenszolgáltatás nélkül adják közre. Tanulásukat a szerkesztők kérdéseikkel, észrevételeikkel, ötleteikkel segítették. Legyen az ő további „fizetségük”, hogy a kipróbálás, adaptálás észrevételeit megosztják a szerzővel és/vagy a szélesebb szakmai közönséggel a KTE blogján. Az egyesület e-mail címére (ktegyesulet@gmail.com) érkezett ilyen megkereséseket a szándék szerint továbbítjuk a szerzőnek vagy közzétesszük blogunkon. Fejlődjünk együtt!

|  |  |
| --- | --- |
| II. témakör: Művelődj! *Németh Szilvia: Nyomozásra fel! (Kis KTE könyvek 10.)*1. kérdéskártyaAz EPIC c. regényben a történet elején egy verekedésbe torkolló konfliktusba keverednek a gyerekek, ennek folytatását Zuzu egy tau kereszt „segítségével” akadályozza meg. A tau kereszt Remete Szt. Antalhoz köthető.a) Hogy néz ki a tau kereszt?b) Hogyan ábrázolják Remete Szt. Antalt?c) Írd le a felhasznált forrás pontos hivatkozását! | II. témakör: Művelődj! *Németh Szilvia: Nyomozásra fel! (Kis KTE könyvek 10.)*2. kérdéskártyaAz Időfutár c. regényben kulcsszerepe lesz a 18. századi történéseknek, személyeknek, tárgyaknak. Erre a korszakra jellemző a szabadkőműves mozgalmak létrejötte.a) Melyek a szabadkőművesség legfontosabb eszméi?b) Írd le a felhasznált forrás pontos hivatkozását! |
| II. témakör: Művelődj! *Németh Szilvia: Nyomozásra fel! (Kis KTE könyvek 10.)* 3. kérdéskártyaSzinyei Merse Pál 1873-ban festette azt a képet, melybe Aranka, a Tündérboszorkány könyvtárosa belép és a szereplőjévé válik.a) Mi a címe a festménynek?b) Keressetek egy fotót a festményről! Hány embert látsz a képen? Mit gondolsz, kik lehetnek ők?c) Írd le a felhasznált forrás pontos hivatkozását! | II. témakör: Művelődj! *Németh Szilvia: Nyomozásra fel! (Kis KTE könyvek 10.)*4. kérdéskártyaA panthera szó nemcsak a regény címe, hanem latinul a ragadozók egyik családját is jelenti.a) Melyiket?b) Soroljatok fel 3 állatfajt ebből a családból, melynek latin nevében benne van a panthera szó!c) Írd le a felhasznált forrás pontos hivatkozását! |

|  |  |
| --- | --- |
|  II. témakör: Művelődj! *Németh Szilvia: Nyomozásra fel! (Kis KTE könyvek 10.)*5. kérdéskártyaAz EPIC c. regényben képzőművészet órán a gyerekek Picasso Bikafej című alkotásáról tanulnak.a) Picasso milyen hétköznapi tárgyakból készítette ezt a művét?b) Írd le a felhasznált forrás pontos hivatkozását! | II. témakör: Művelődj! *Németh Szilvia: Nyomozásra fel! (Kis KTE könyvek 10.)*6. kérdéskártyaKempelen Farkas feltaláló, polihisztor az Időfutár történetének egyik kulcsfigurája. Nevéhez számos találmány fűződik.a) Soroljatok fel minimum kettőt!b) Kinek készítette a híressé vált sakkozógépét?c) Írd le a felhasznált forrás pontos hivatkozását! |
| V. témakör: Háttér*Németh.Szilvia: Nyomozásra fel! (Kis KTE könyvek 10.)*1. kérdéskártyaA Tündérboszorkányban Laci és a könyvtárostanár között hangzott el a következő párbeszéd:„– Tudod is te, mi az a hexensussz! Valami köze van a versekhez, ugye? – Az a hexameter, te aszaltszilva-agyú! A hexensussz magyarul boszorkánylövés. – Grimm-mese? – próbálkozott Laci.– Micsoda tökkelütött ez a gyerek! – cüccögött a könyvtáros, bár azt nem tudta eldönteni, ezúttal sütőtökre vagy tökfőzeléknek való tökre gondoljon. – A nagymamádnak nem szokott hexensussza lenni?” (29. oldal)Mivel ti jól tájékozódtok a kézikönyvekben, segítsetek Lacinak a fogalmak tisztázásában! a) Mit jelent a hexensussz kifejezés?b) Mit jelent a hexameter kifejezés?c) Írjátok le a felhasznált források pontos hivatkozását! | V. témakör: Háttér*Németh Szilvia: Nyomozásra fel! (Kis KTE könyvek 10.)* 2. kérdéskártyaFélix, Net és Nika iskolájának biológia termében több akvárium és terrárium is található, melyben különös állatokat is tartanak. A gyerekek attól félnek, hogy egyszer majd egy tarantula is előkerül az órán! Vajon tényleg van mitől félniük?a) Nézzetek utána a tarantula jellemzőinek! Mondjatok róla 2-3 mondatotb) Írjátok le a felhasznált források pontos hivatkozását! |
| V. témakör: Háttér*Németh Szilvia: Nyomozásra fel! (Kis KTE könyvek 10.)*3. kérdéskártyaA Tündérboszorkány regény egyik főszereplője, Jóhegyi Laci egy híres 15. századi feltaláló, Johannes Gutenberg leszármazottja.a) Ki volt Johannes Gutenberg?b) Mi a jelentős találmánya?c) Írjátok le a felhasznált forrás pontos hivatkozását! | V. témakör: Háttér*Németh Szilvia: Nyomozásra fel! (Kis KTE könyvek 10.)*4. kérdéskártyaA Félix, Net, Nika című regény szerzője lengyel származású.a) Lengyelország melyik három városa a világörökség része?b) Malbork városa miről híres?c) Írjátok le a felhasznált forrás pontos hivatkozását! |
| V. témakör: Háttér*Németh Szilvia: Nyomozásra fel! (Kis KTE könyvek 10.)*5. kérdéskártyaA Panthera c. regény kis csapata indulás előtt a hegymászáshoz szükséges minden fontos felszerelést megkap.a) Milyen ruházati darabok és technikai felszerelés, eszközök szükségesek a hó- és jégmászáshoz? | V. témakör: Háttér*Németh Szilvia: Nyomozásra fel! (Kis KTE könyvek 10.)*6. kérdéskártyaAz EPIC c. regény egyik főszereplője, Sádi aikidóban jeleskedik.a) Mi az az aikidó?b) Milyen mozdulatok jellemzőek leginkább a technikák végrehajtása során?c) Írjátok le a felhasznált forrás pontos hivatkozását! |